**projektas**

**reg. Nr. T-231**

**2.17. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS TARYBOS 2017 M. KOVO 31 D. SPRENDIMO NR. T1-32 „DĖL PASVALIO RAJONO SAVIVALDYBĖS BIUDŽETINIŲ ĮSTAIGŲ VADOVŲ DARBO APMOKĖJIMO TVARKOS APRAŠO PATVIRTINIMO“ PAKEITIMO**

2019 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos darbo kodekso 58 straipsniu, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo Nr. XIII-198 pavadinimo, 1 straipsnio, 1, 2, 3, 4, 5 priedų pakeitimo ir Įstatymo papildymo III1 skyriumi įstatymu, atsižvelgdama į Pasvalio rajono savivaldybės tarybos 2019 m. gegužės 30 d. sprendimą Nr. T1-82 „Dėl Pasvalio rajono savivaldybės administracijos struktūros patvirtinimo“, Pasvalio rajono savivaldybės taryba nusprendžia

pakeisti Pasvalio rajono savivaldybės biudžetinių įstaigų vadovų darbo apmokėjimo tvarkos aprašą, patvirtintą Pasvalio rajono savivaldybės tarybos 2017 m. kovo 31 d. sprendimu Nr. T1-32 „Dėl Pasvalio rajono savivaldybės biudžetinių įstaigų vadovų darbo apmokėjimo tvarkos aprašo patvirtinimo“ (su visais aktualiais pakeitimais) (toliau – Aprašas):

1. pakeisti Aprašo 2 punktą ir jį išdėstyti taip:

**„**2. Aprašas parengtas vadovaujantis Lietuvos Respublikos valstybės ir savivaldybių įstaigų darbuotojų **ir komisijų narių** darbo apmokėjimo įstatymu (toliau – Įstatymas), Valstybės ir savivaldybių įstaigų darbuotojų veiklos vertinimo tvarkos aprašu, kitais teisės aktais, reglamentuojančiais šią sritį.“;

1. pakeisti Aprašo 9.2 punktą ir jį išdėstyti taip:

„9.2. dėl kultūros įstaigos vadovo – ~~Kultūros ir jaunimo reikalų~~ **Bendrojo** skyriaus ~~vedėjas~~ **vyriausiasis (vyresnysis) specialistas**;“;

1. pakeisti Aprašo 35 punktą ir jį išdėstyti taip:

„35. Premija negali būti skiriama vadovui, ~~turinčiam galiojančią drausminę nuobaudą~~ **jeigu per pastaruosius 12 kalendorinių mėnesių buvo konstatuotas jo padarytas darbo pareigų pažeidimas teisės aktų nustatyta tvarka.“.**

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2019-11-07

Suderinta DVS Nr. RTS-251

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2017 M. KOVO 31 D. SPRENDIMO NR. T1-32 „DĖL PASVALIO RAJONO SAVIVALDYBĖS BIUDŽETINIŲ ĮSTAIGŲ VADOVŲ DARBO APMOKĖJIMO TVARKOS APRAŠO PATVIRTINIMO“ PAKEITIMO**

**2019-11-07**

Pasvalys

**1. Problemos esmė**

* Lietuvos Respublikos valstybės ir savivaldybių įstaigų darbuotojų darbo apmokėjimo įstatymo Nr. XIII-198 pavadinimo, 1 straipsnio, 1, 2, 3, 4, 5 priedų pakeitimo ir Įstatymo papildymo III1 skyriumi įstatymu, įsigaliojusiu nuo 2019 m. liepos 1 d., pakeistas įstatymo pavadinimas iš „Lietuvos Respublikos valstybės ir savivaldybių įstaigų darbuotojų darbo apmokėjimo įstatymas“ į „Lietuvos Respublikos valstybės ir savivaldybių įstaigų darbuotojų ir komisijų narių darbo apmokėjimo įstatymas“.
* Pasvalio rajono savivaldybės (toliau – Savivaldybė) tarybos 2019 m. gegužės 30 d. sprendimu Nr. T1-82 „Dėl Pasvalio rajono savivaldybės administracijos struktūros patvirtinimo“ patvirtinta Savivaldybės administracijos struktūra joje nebenumatant atskiro struktūrinio padalinio, vykdančio funkcijas kultūros ir jaunimo politikos formavimo srityje, o šio skyriaus vykdytos funkcijos perduotos vykdyti Švietimo ir sporto skyriui, į jį perkeliant specialisto – jaunimo reikalų koordinatoriaus – pareigybę, bei Bendrajam skyriui, į jį perkeliant specialisto, vykdančio funkcijas kultūros srityje, pareigybę.
* Nuo 2017 m. liepos 1 d. įsigaliojo Lietuvos Respublikos darbo kodeksas, kuris pakeitė ir visiškai kitaip sureguliavo darbuotojų drausminės atsakomybės taikymą. Drausminė atsakomybė taikoma darbdavio tik konkrečiam darbuotojui ir atsiranda esant juridiniam faktui – kai padaromas darbo drausmės pažeidimas (nuo 2017 m. liepos 1 d. – darbo pareigų pažeidimas). Darbo drausmės/darbo pareigų pažeidimas yra tada, kai yra visos drausminės atsakomybės sąlygos: neteisėti veiksmai, pasekmės, priežastinis ryšys tarp pasekmių ir neteisėtos veikos, kaltė. Iki 2017 m. liepos 1 d. drausminės atsakomybės klausimai buvo reglamentuojami Darbo kodekso XVI skyriuje „Darbo drausmė“. Šiame skyriuje buvo įtvirtinti drausminės atsakomybės pagrindai, darbo drausmės pažeidimo definicija, drausminės nuobaudos, jų skyrimo tvarka. Nuo 2017 m. liepos 1 d. darbo pareigų pažeidimų įvertinimą reguliuoja Darbo kodekso 58 straipsnis.

**2. Kokios siūlomos naujos teisinio reguliavimo nuostatos ir kokių rezultatų laukiama**

Šiuo sprendimo projektu siūloma Savivaldybės tarybai pakeisti Pasvalio rajono savivaldybės biudžetinių įstaigų vadovų darbo apmokėjimo tvarkos aprašą, patvirtintą Savivaldybės tarybos 2017 m. kovo 31 d. sprendimu Nr. T1-32 „Dėl Pasvalio rajono savivaldybės biudžetinių įstaigų vadovų darbo apmokėjimo tvarkos aprašo patvirtinimo“ (su visais aktualiais pakeitimais) (toliau – Aprašas):

* pakeičiant Aprašo 2 punkte nurodytą įstatymo pavadinimą iš „Lietuvos Respublikos valstybės ir savivaldybių įstaigų darbuotojų darbo apmokėjimo įstatymas“ į „Lietuvos Respublikos valstybės ir savivaldybių įstaigų darbuotojų ir komisijų narių darbo apmokėjimo įstatymas“;
* pakeičiant Aprašo 9.2 punkte nurodytą Kultūros ir jaunimo reikalų skyriaus pavadinimą į Bendrojo skyriaus pavadinimą;
* pakeičiant Aprašo 35 punktą ir tokiu būdu jas suvienodinant su Darbo kodekso normomis.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė